Detoks jou handsak-versameling só | rooi rose Detoks jou handsak-versameling só | rooi rose
Detoks jou handsak-versameling só
Die meeste van ons het heel waarskynlik 'n paar handsakke waarvan ons nie kan afskeid neem nie, maar so af en toe is dit tog nodig om ontslae te raak van wit olifante. Die geheim lê in funksionaliteit – hoe meer uitrustings by jou handsak pas, hoe beter. Kies dus 'n tydlose styl wat by jou persoonlikheid en klerestyl pas. Hier is 'n paar wenke om jou keuringsproses effe makliker te maak. Deur Bea Lingenfelder. Hooffoto: Vida La Moda
Via La Moda help ons om vier universele handsakstyle te kies:
As jy nie weet waar om te begin nie, begin by neutraal. Hierdie vierhoekige handsak is enige vrou se beste vriendin. Dit komplimenteer byna enige uitrusting en is groot genoeg om al jou bykomstighede met gemak saam te dra.
Kies 'n klassieke kleur
As dit by funksionaliteit kom, is dit veilig om jou bykomstighede universeel en die kleur neutraal te hou. Bruin en swart is standaardkleure wat by alle uitrustings pas, maar jy kan ook motiewe soos slangvel en luiperddruk oorweeg.
'n Palmsakkie het die vermoë om 'n dag-uitrusting in aanddrag te omskep. Kies 'n palmsakkie wat by beide jou formele aandrok en denim pas om 'n tikkie elegansie in te bring.
Net soos die tote-sak, moet elke vrou 'n handsak hê wat die koppe laat draai. 'n Speelse kleurskema is genoeg om jou voorkoms (én persoonklikheid) nuwe lewe te gee en daarom is ons mal oor hierdie waag-item.
Kontak Via La Moda by 011 477 8008 of besoek hul webblad www.vialamoda.co.za vir nog wenke en navrae.